डबवाली। डबवाली के कॉलोनी रोड पर लगे पंजाब नेशनल बैंक के एटीएम को चोर उखाड़ कर ले गए। वारदात को शनिवार अल सुबह अंजाम दिया गया। चोर इनोवा में सवार होकर आए थे और 7 मिनट में 14 लाख से भरे एटीएम को लेकर फरार हो गए।
गौरतलब है कि पीएनबी का यह एटीएम शाखा के बाहर लगा हुआ था। रात को एटीएम का शटर बंद किया गया था। सीसीटीवी में कैद घटना के अनुसार वारदात को सुबह चार बजे की है। इनोवा में सवार होकर आए कुछ लोगों ने पहले एटीएम के शटर को तोड़ा फिर एटीएम उखाड़ा और साथ ले गए। ब्रांच मैनेजर के अनुसार एटीएम में 14 लाख 30 हजार 100 रुपए कैश था। बता दें कि इससे पहले भी इस शाखा में चोरी हो चुकी है।
मामले की जांच कर रहे सिटी थाना इंचार्ज सुखदेव सिंह का कहना है कि सीसीटीवी के आधार पर चोरों की तलाश की जा रही है। जांच चल रही है।
आगे की स्लाइड्स में देखें अन्य फोटो.....................
hin_Deva hin_Deva hin_Deva hin_Deva